Diari Oficial de la Generalitat Valenciana


Sumari del DOGV 7875, del 16-09-2016 (2016/7024)

RESOLUCIÓ de 2 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 17/16-AIA Moixent.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7875

Data del DOGV
:   16-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7024


Data del document
:   02-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 2 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 17/16-AIA Moixent. [2016/7024]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Comunitat Valenciana l'informe d'impacte ambiental corresponent a l'expedient 17/16-AIA Moixent.  
  
  
«Informe d'impacte ambiental  
Expedient: 17-2016-AIA.  
Títol: alberg turístic Les Alcusses.  
Promotor: Ajuntament de Moixent (promoció econòmica de Moixent, SA).  
Òrgan substantiu: Ajuntament de Moixent.  
Localització: parcel·la 1, polígon 38 de Moixent (València).  
  
Descripció del projecte  
L'objecte del projecte és la legalització d'activitat de l'alberg turístic situat en la carretera de Moixent a Fontanars utilitzant per a això un edifici construït l'any 1996 amb destinació a museu.  
La parcel·la on s'ubica el projecte té una superfície de 5.132 m², dels quals estan construïts 1.206 m². En aquesta parcel·la hi ha dos edificis la superfície dels quals és de 960,35 m². L'edifici destinat a allotjament compta amb dos plantes i una superfície de 789,90 m²; l'edifici destinat a serveis és d'una planta, superfície de 170,55 m² i compta amb zona de recepció, sala polifuncional, cuina, menjador i magatzem. La capacitat màxima de l'edifici destinat a allotjament és de 104 persones i la capacitat màxima de les instal·lacions de 227 persones. La resta de la superfície de la parcel·la queda sense edificar i es destina a zona de pàrquing, zona de jocs i accessos.  
Les infraestructures necessàries per al funcionament de les distintes instal·lacions són:  
- Centre de transformació de subministrament d'energia elèctrica.  
- Depòsit de subministrament d'aigua potable de 25.000 litres de capacitat que s'ompli amb camions cisterna. El subministrament d'aigua potable es realitzarà per empresa subministradora.  
Es preveu la retirada de les antigues instal·lacions de subministrament de combustible i la instal·lació d'un depòsit de fueloil i un altre de gas liquat soterrat.  
Les aigües residuals generades són emmagatzemades en fossa sèptica. Aquesta fossa sèptica és buidada per un gestor autoritzat i el seu contingut és gestionat a través de l'estació depuradora de Gandia.  
  
Tramitació administrativa  
Antecedents  
El 22 de setembre de 2014 té entrada en el Servei d'Avaluació d'Impacte Ambiental sol·licitud d'informe del Servei de Règim Jurídic i Inspecció Territorial sol·licitant si l'activitat d'alberg existent en el terme municipal de Moixent està sotmés al procediment d'avaluació d'impacte ambiental. Es procedeix a l'obertura d'expedient de consulta 203-2014-CON.  
Junt amb la sol·licitud d'informe s'adjunta escrit d'un al·legant que adverteix que l'activitat ha de sotmetre's al procediment d'avaluació d'impacte ambiental.  
El 14 d'octubre de 2014 el Servei d'Avaluació d'Impacte Ambiental emet un informe en què indica que el projecte està inclòs entre els supòsits de la legislació en matèria d'impacte ambiental per estar inclòs en l'annex II, grup 9.m del Reial Decret Legislatiu 1/2008 (text refós de la Llei d'Impacte Ambiental de projectes) o en l'annex II, grup 9.l de la Llei 21/2013 d'avaluació ambiental.  
El 9 de febrer de 2016 té entrada en el Servei d'Avaluació d'Impacte Ambiental documentació tècnica i ambiental del projecte junt amb còpia de l'expedient administratiu a l'efecte d'iniciar la tramitació segons secció 2a del capítol II de la Llei 21/2013 d'avaluació ambiental.  
  
Atesa la data d'inici del procediment ambiental, al projecte li és aplicable la Llei 21/2013 d'avaluació ambiental.  
L'expedient municipal conté còpia de l'al·legació presentada. En els aspectes de competència del present pronunciament ambiental es destaca el següent:  
- El dubte sobre si en el projecte s'inclourà alguna zona d'acampada o aparcaments i si és preceptiva l'obtenció de la declaració d'impacte ambiental.  
- La inconcreció sobre la destinació de les aigües residuals generades i la possibilitat de generació de contaminació a la vista que les anàlisis de pou pròxim han detectat la presència de detergents i greixos en l'aigua.  
- La presència d'una font pròxima el que demostra la presència d'aqüífers superficials i subterranis que poden ser contaminats per l'activitat.  
Se sol·licita una adequada depuració dels abocaments que es generen, la gestió d'olis i greixos per gestor autoritzat, detallar en projecte la destinació de les aigües negres, que s'acredite el permís d'abocament a llit públic, que es requerisquen mesures correctores i contractes amb gestors autoritzats.  
L'expedient municipal conté:  
- Informe de l'arquitecte municipal en què indica que la parcel·la objecte del projecte està subjecta al compliment del PGOU de Moixent. El sòl de la parcel·la on pretén implantar-se l'activitat està classificat pel vigent PGOU de Moixent com a sòl dotacional per a preferent localització d'ús terciari (alberg) i és compatible amb el planejament urbanístic vigent.  
- Informe del tècnic municipal en contestació a les al·legacions presentades en què indica que en el projecte s'han realitzat diverses modificacions: eliminació de depuradora i retirada de residus a l'EDAR de Gandia, eliminació de depòsit de gasoil soterrat i construcció d'un aeri, subministrament d'aigua potable per mitjà de camió cisterna.  
  
Afeccions ambientals:  
El projecte no afecta de forma directa espais naturals protegits inclosos els espais de la xarxa natura 2000.  
Es localitza en l'àmbit de l'actuació l'espècie prioritària «àguila de panxa blanca».  
Al sud de la parcel·la discorre la via pecuària assagador del Pou del Conill.  
Part de la parcel·la està afectada per risc d'inundació geomorfològica.  
  
Informes sectorials  
En la fase de consulta a les administracions públiques afectades per la realització del projecte es va realitzar consulta als organismes següents:  
- Secció de Vies Pecuàries del Servei Territorial de Medi Ambient de València.  
- Servei de Vida Silvestre de la Subdirecció General del Medi Natural.  
- Servei Territorial de Cultura i Esport.  
- Servei d'Ordenació del Territori de la Subdirecció General d'Ordenació del Territori i Paisatge.  
Fins a la data de resolució de l'expedient van ser emesos els informes següents:  
- Informe de 29 de març de 2016, del Servei de Vida Silvestre que indica que el projecte no afectarà significativament espècies prioritàries o hàbitats protegits.  
- Informe de 16 de juny de 2016, del Servei d'Ordenació Territorial en relació amb el risc d'inundació existent i la normativa del pla d'acció territorial sobre prevenció del risc d'inundació a la Comunitat Valenciana (PATRICOVA) del qual s'extrau el següent:  
  
«(?) En la documentació ambiental presentada s'indica que hi ha tàlvegs i barranc de fons pla en la zona per la qual discorre la via pecuària Assagador del Pou del Conill, que confronta amb la parcel·la de l'alberg turístic.»  
«(?) s'observa una afecció de perillositat geomorfològica de tàlveg de fons pla que no té una conca apreciable aigües amunt del tram que enfronta a la parcel·la analitzada (?) hi ha una diferència de cota significativa entre la cota de la parcel·la i la cota del fons del tàlveg.  
  
(?) s'observen determinades instal·lacions que estan situades en el mateix tàlveg de fons pla (...) si estigueren vinculades a l'alberg hauran d'eliminar-se ja que sí que estan directament afectades per la perillositat geomorfològica.»  
«Excepte la qüestió indicada (?) es pot concloure que la parcel·la no està afectada per perillositat d'inundació. I això en compliment de l'article 18.4 de la normativa del PATRICOVA, que determina que en sòl no urbanitzable afectat per risc de perillositat geomorfològica es pot eximir justificadament de la prohibició d'algun dels usos regulats en l'apartat 2, sempre que, per mitjà d'un estudi específic i detallat de la zona, es justifique l'escassa incidència del risc d'inundació en relació amb l'activitat a implantar.»  
Respecte a la resta d'informes en principi no és previsible que s'haja generat o es genere impacte sobre el patrimoni cultural; no obstant això, en el moment que l'òrgan competent es pronuncie es comunicarà el resultat al promotor del projecte.  
Quant a l'afecció a la via pecuària, en principi no hi hauria afecció. Atés que no hi ha constància que estiga delimitada, en cas de delimitació haurà de respectar-se el que en resulte.  
  
Anàlisi del projecte segons els criteris de l'annex III de la Llei 21/2013.  
a) Característiques del projecte.  
Es tracta d'un projecte ja executat on procedirà a realitzar-se un canvi d'ús de les edificacions existents i a la millora d'algunes de les infraestructures com el subministrament i la gestió de les aigües residuals.  
El projecte se circumscriu a la parcel·la on s'ubicarà i compleix les determinacions urbanístiques pel que no es considera que la seua magnitud cree impactes ambientals significatius.  
No hi ha constància d'acumulació amb altres projectes si bé hi ha una modificació del planejament per a permetre en el sòl no urbanitzable activitats turístiques en construccions existents on no es produirà nova ocupació del territori pel que no es considera, en un principi, que puguen donar-se sinergies que puguen causar impactes ambientals significatius.  
Quant a la generació de residus, contaminació o risc d'accidents, pel tipus de projecte que es tracta, no generarà residus o contaminacions de magnitud amb l'adopció de bones pràctiques ambientals de caràcter general i les modificacions contingudes en el projecte.  
  
b) Ubicació del projecte.  
El projecte s'ubica en una zona on hi ha predominança de cultius de secà amb xicotetes zones forestals.  
Al sud de la parcel·la hi ha un xicotet llit i una zona de perillositat geomorfològica per tàlvegs i barrancs de fons pla. Al sud d'esta zona discorre la via pecuària Assagador del Pou del Conill, sobre la qual no hi ha en principi afecció.  
L'informe del Servei d'Ordenació Territorial descarta l'afecció per perillositat geomorfològica de l'actuació si bé hi ha aquesta perillositat en el barranc pel qual ha de retirar-se qualsevol element en aquesta zona.  
El projecte no presenta afecció a cap espai protegit per la Llei 11/1994 d'espais naturals protegits de la Comunitat Valenciana. Els espais naturals protegits més pròxims a l'àrea d'actuació són: LIC i ZEPA Els Alforins que se situen a uns 2,5 km de la zona d'actuació.  
  
Hi ha xicotetes zones forestals a menys de 500 metres de l'alberg i les masses boscoses més importants es troben a uns 700 metres.  
  
Quant a espècies protegides, es localitza en l'àmbit l'espècie prioritària àguila de panxa blanca i, segons l'informe emés pel Servei de Vida Silvestre de 29 de març de 2016, no hi ha cap afecció a l'espècie protegida ni a hàbitats prioritaris.  
c) Característiques del potencial impacte.  
Els principals impactes ambientals que es produiran en la fase de funcionament estan condicionats per l'afluència d'usuaris i les activitats d'esplai que es realitzen les quals donaran lloc al consum de recursos naturals, principalment aigua i energia.  
L'estudi d'impacte ambiental indica que es produiran impactes positius sobre la població per la generació d'ocupació en l'alberg i per la dinamització de l'economia en facilitar l'afluència de visitants el consum de productes locals.  
El funcionament de l'alberg produirà un augment en el consum d'aigua potable procedent de la xarxa d'abastiment local.  
A causa de la gestió de les aigües residuals a través d'estació depuradora, l'impacte es considera inexistent.  
L'activitat generarà residus assimilables a urbans per això es considera que l'impacte és de signe negatiu.  
L'afluència d'usuaris pot provocar molèsties a la fauna considerant-se l'impacte negatiu. L'increment dels desplaçaments de vehicles pot produir un impacte de signe negatiu a causa de l'emissió de gasos a l'atmosfera.  
No s'espera cap tipus de repercussió de per part de les infraestructures d'equipament sobre la via pecuària Assagador del Pou del Conill que discorre al sud de la parcel·la on està l'alberg i que actualment compatibilitza el seu ús amb el de senda local si bé una afluència excessiva de visitants podria deteriorar el seu estat.  
La il·luminació de les instal·lacions pot provocar efectes negatius sobre la fauna i provocar contaminació lumínica.  
Sobre el paisatge no s'esperen impactes significatius pel fet que la construcció civil queda integrada en el paisatge ja que s'ha utilitzat arquitectura tradicional de pedra seca combinada amb altres materials.  
  
Els impactes de signe negatiu són tots d'escassa rellevància i la possibilitat d'afavorir l'economia local és de major importància que els escassos impactes ambientals generats.  
Es proposen les següents mesures preventives: es realitzarà la separació de residus segons la seua classe. Els residus no assimilables a urbans es portaran a un punt net per a la seua correcta gestió, es realitzaran tasques de manteniment en el depòsit d'aigua potable i en la fossa sèptica, es canviaran les lluminàries exteriors a fi d'evitar la contaminació lumínica i la possible afecció a la fauna, s'informarà els usuaris sobre la importància de respectar l'entorn, s'extremaran les precaucions en el buidatge de la fossa sèptica.  
Es proposa un programa de vigilància ambiental a fi d'evitar l'excessiu consum de recursos naturals, la producció de residus i evitar la contaminacions accidentals.  
  
Consideracions de l'òrgan ambiental:  
En relació amb l'al·legació presentada en la tramitació del projecte, es considera que els aspectes indicats per l'al·legant han sigut esmenats per mitjà de la modificació del projecte millorant de manera considerable la gestió de les aigües i disminuint el risc de contaminació.  
  
Quant a elements protegits per les distintes legislacions sectorials ha d'indicar-se que al sud de la parcel·la discorre, segons les bases cartogràfiques de la Generalitat la via pecuària Assagador del Pou del Conill que no és afectada en un principi per l'actuació. No obstant això, en tractar-se d'una via pecuària no delimitada haurà de tindre's en compte aquesta circumstància.  
En relació amb la valoració del projecte sobre el patrimoni cultural, atés que les construccions estan realitzades i els jaciments coneguts estan a més d'1 km de l'actuació, no s'esperen impactes. No obstant això, d'acord amb la Llei 4/1998 del patrimoni cultural valencià, haurà de complir-se el que a aquest efecte indique l'òrgan competent quan s'hi pronuncie.  
Relatiu al compliment del PATRICOVA, en un principi i amb la informació disponible, no hi ha cap element de l'activitat en sòl inundable. No obstant això, el promotor tindrà en compte aquesta circumstància i evitarà realitzar qualsevol construcció en sòl inundable.  
D'acord amb allò que s'ha exposat es considera que el projecte, amb el compliment dels condicionants de l'apartat segon d'aquest informe d'impacte ambiental no tindrà efectes ambientals significatius i no és necessari sotmetre el projecte a procediment segons la secció 1a del capítol II de la Llei 21/2013 d'avaluació ambiental.  
  
Consideracions jurídiques  
1. El projecte d'alberg turístic Les Alcusses constitueix, segons el que disposa en l'annex II, grup 9.l de la Llei 21/2013, de 9 de desembre, d'avaluació ambiental, un dels supòsits fàctics en què resulta preceptiva l'avaluació d'impacte ambiental simplificada, prèvia a la resolució administrativa que s'adopte per a l'aprovació definitiva d'aquell, segons es desprén de l'article 7.2 de l'esmentada llei.  
2. En l'expedient s'han observat els tràmits previstos en la secció 2a de la Llei 21/2013, de 9 de desembre, d'avaluació ambiental i en les altres disposicions que se li apliquen.  
3. L'article 13 Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Per tot això, fent ús de les facultats que tinc legalment atribuïdes, formule la següent resolució:  
  
Primer  
El projecte d'alberg turístic Les Alcusses no té efectes significatius en el medi ambient en els termes d'aquest informe d'impacte ambiental, amb les mesures proposades i els condicionants addicionals del punt segon, d'acord amb el que estableix l'article 46 i 47 i els criteris establits en l'annex III de la Llei 21/2013, de 9 de desembre, d'Avaluació Ambiental. Tot això sense perjudici de l'obtenció de les autoritzacions i informes que corresponguen d'acord amb la legislació i normativa sectorial.  
  
Segon  
El projecte es durà a terme amb les següents mesures correctores:  
1. Haurà d'evitar-se qualsevol construcció en zona subjecta a perillositat geomorfològica. En el cas que hi haja qualsevol estructura en la zona esmentada que pertanga a l'alberg, haurà de ser retirada.  
2. Es respectarà la via pecuària «Assagador del Pou del Conill». En el cas que es procedisca a la seua delimitació haurà de respectar-se el que en resulte.  
3. Segons el que s'ha indicat en el present informe d'impacte ambiental, s'adoptaran les mesures que en matèria de patrimoni cultural considere l'òrgan competent.  
  
Tercer  
D'acord amb el que disposa l'article 47.3 de la Llei 21/2013, de 9 de desembre, d'avaluació ambiental, aquest informe d'impacte ambiental es publicarà en el Diari Oficial de la Comunitat Valenciana i perdrà la seua vigència i cessarà en la producció dels efectes que li són propis si una vegada publicat, no s'ha procedit a l'autorització del projecte en el termini màxim de quatre anys des de la seua publicació.  
  
  
Quart  
D'acord amb el que disposa l'article 47.6 de la Llei 21/2013, de 9 de desembre, d'avaluació ambiental, l'informe d'impacte ambiental no serà objecte de cap recurs sense perjudici dels que, si és el cas, procedisquen en via administrativa o judicial davant de l'acte si és el cas, d'autorització del projecte.  
  
València, 22 de juny de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 2 de setembre de 2016.- El director general de Medi Natural i d'Avaluació Ambiental: Antoni Marzo i Pastor.